als_Latn dik_Latn sag_Latn
Opinion
-
L’Amerika
Hamit TAKA
Kushdo që e dëgjon titullin e këtij shkrimi, me siguri, do t’i shkojë mendja dhe do të presë një paralelizëm midis eksodit të rinisë shqiptare në fillimin e viteve ’90 drejt Perëndimit kapitalist, si shkëmbim i zinxhirëve të skllavërisë me një liri...25 April 2015me shume...
Publikimet e Fundit
Qindra qytetarë vijuan dje protestën e pandalshme kundër Ilir Metës kryetar Kuvendit, duke kërkuar dorëheqjen dhe vënien e tij para drejtësisë.
Protestat do të vijojnë edhe gjatë ditës së sotme për të kulmuar në protestën mbarëpopullore të ditës së enjte para Parlamentit.
Rreth orës 11:00 të paradites së djeshme, qytetarë, të rinj, të reja, burra e gra u mblodhën para selisë së Kryesisë së Kuvendit ndërsa para tyre qëndronte një kordon policësh që kishte rrethuar Kryesinë.
“IIir Meta ka marrë fund”, “Meta Ik”, “Meta Ik”, “Stop MetaStazat”, “Poshtë mafia në pushtet”, “Jashtë kriminelët nga Kuvendi”, “Stop Terrorit” ishin thirrjet e protestuesve para Kuvendit në një kohë që në ambientet e brendshme të tij, Komiteti i Stabilizim-Asociimit vijonte debatet në lidhje me akuzat e ngritura ndaj Metës dhe dekriminalizimit të Parlamentit, dy çështje këto të ngritura me forcë nga opozita.
Për rreth një orë mbledhja e Komitetit të Stabilizim-Asociimit Shqipëri-BE ka pasur nga jashtë edhe jehonën e protestuesve demokratë për dorëheqjen e kryetarit të Kuvendit.
Edmond Spaho, nënkryetari i Kuvendit dhe nënkryetar i Partisë Demokratike iu bashkua protestuesve sapo deputetët opozitarë braktisën komisionet parlamentare.
Sipas nënkryetari Edmond Spaho është e dukshme se pas fakteve që po dalin çdo ditë nga gjiri i mazhorancës, dekriminalizimi nuk mund të nisë pa largimin e Ilir Metës nga posti i kryeparlamentarit.
“Vendosmëria e Partisë Demokratike dhe e qytetarëve të këtij vendi për të ndarë shtetin nga krimi, për të ndarë politikën nga krimi është më e fortë se kurrë.
Ai duhet të japë shembullin i pari dhe të hapë rrugën e dekriminalizimit të Kuvendit. Për çdo ditë po dalin fakte tronditëse se sa thellë krimi i organizuar është lidhur me politikën dhe në ç’rrugë të keqe po e fusin vendin, të ardhmen e fëmijëve tanë dhe të ardhmen tonë. Për rrjedhojë thirrja jonë ‘Meta ik’ do të jetë më e fuqishme se kurrë”, u shpreh nënkryetari i PD.
Ndërkohë rreth orës 18:00 të pasdites së djeshme protestat rinisën sërish ku kërkesa për dorëheqjen dhe largimin e Metës mbushi rrugët e kryeqytetit për të përfunduar para selisë së Kryesisë së Kuvendit.
Faktet që po dalin ditë pas dite në radhët e deputetëve të mazhorancës, sipas demokratëve e provojnë si të drejtë kërkesën e tyre: dekriminalizimi të nisë me largimin e Ilir Metës.
Protesta u mbështet nga deputetët e opozitës, të cilët braktisën komisionet parlamentare duke iu bashkuar kështu të rinjve të FRPD.
Më 21 mars Durrësi në këmbë për t’i thënë Metës: Largohu!
Durrësi do të ngrihet në një protestë madhështore ditën e shtunë për të kërkuar dorëheqjen e Ilir Metës dhe spastrimin e politikës nga krimi. Bëhet e ditur se protesta do të mbahet rreth orës 12:00 në mesditë dhe qytetarëve do t’u bashkohet edhe opozita. Zemërimi mbarëpopullor ndaj aleancës së krimit Rama-Meta është shtrirë në çdo cep të vendit. Dëshmia më e madhe e revoltës mbarëpopullore u shpreh në protestën masive të së enjtes që kaloi, ku mbi 300 mijë qytetarë nga i gjithë vendi iu përgjigjën ftesës së Partisë Demokratike për të protestuar dhe kërkuar dorëheqjen e Ilir Metës, i cili sot gjendet para akuzës më të rëndë që i është bërë ndonjëherë një politikani, aq më tepër numri dy i shtetit, në këto 24 vite.
Entela Vrapi
pap_Latn unk fao_Latn lus_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn min_Latn